तोसिमा कार्की

तोसिमा कार्की (वि. सं. २०४६) एक नेपाली राजनीतिज्ञ, पेशाले चिकित्सक र राष्ट्रिय स्वतन्त्र पार्टीकी सदस्य हुन्। उनी हालै ललितपुर ३ बाट प्रतिनिधि सभामा निर्वाचित भएकी छन्। कार्की नेपालको स्वास्थ्य मन्त्रालयका लागि राज्यमन्त्रीको रूपमा ३ माघ २०७९ देखि २२ माघ सम्म सेवा गरिकी थिन।

 प्रारम्भिक जीवन 
उनको जन्म वि. सं. २०४६ मा बुबा पदमबहादुर कार्की र आमा दीपा कार्कीको घरमा भएको थियो। तोसिमा कार्कीको बाल्यकाल ललितपुरमा बितेको थियो। सहिद धर्मभक्त विद्यालय, ललितपुर महानगरपालिकामा कक्षा १० सम्म पढेकी उनले चोभारको मोर्डन इन्डियन स्कुलबाट कक्षा ११ र १२ पूरा गरेकी हुन्। 

उनले ललितपुरको किस्ट मेडिकल कलेजबाट एमबीबीएस र काठमाडौँ विश्वविद्यालयबाट जनरल सर्जरीमा स्नातकोत्तर गरेकी छन्। उनी नेपाल मेडिकल काउन्सिलको जनरल शल्यचिकित्सक र कार्यकारी समितिको सदस्य पनि हुन्। 

 राजनीतिक जीवन 
उनी रवि लामिछानेले बनाएको राष्ट्रिय स्वतन्त्र पार्टीमा प्रवेश गरेकी थिइन्। उनको उम्मेदवारीलाई नेपाल निर्वाचन आयोगले सुरुमा अस्वीकार गरेको थियो, तर कार्कीले आफ्नो उम्मेदवारीलाई कायम राख्न सर्वोच्च अदालतमा रिट दायर गरेकी थिइन्। 

कार्की तत्कालीन मन्त्री पम्फा भुसाललाई पराजित गर्दै प्रतिनिधि सभा निर्वाचन, २०७९मा ललितपुर ३ बाट प्रतिनिधि सभा सदस्यमा निर्वाचित भएकी थिइन्। उनी गोविन्द केसीको समर्थक हुन्।  वि. सं. २०७९ माघ ३ मा, उनी पुष्पकमल दाहालको प्रधानमन्त्री तेस्रो मन्त्रिपरिषद्मा स्वास्थ्य तथा जनसङ्ख्या राज्यमन्त्री मन्त्री भइन्। 

प्रधानमन्त्री पुष्पकमल दाहालले नागरिकता मुद्दामा अदालतले पदमुक्त गरेपछि गैरसांसद बनेका रास्वपाका सभापति रवि लामिछानेलाई पुनः गृहमन्त्री बनाउन अस्वीकार गरेपछि राष्ट्रिय स्वतन्त्र पार्टी (रास्वपा) सरकारबाट बाहिरिएको थियो। सो कारण कार्यभार सम्हालेको १९ दिनमै तोसिमा कार्की पदमुक्त भएका छन्।

 चलचित्र सूची 
वर्षचलचित्र भूमिकाटिप्पणीहरू२०७९महापुरुषचिकित्सकपहिलो चलचित्र

 चुनावी इतिहास 

 प्रतिनिधि सभा निर्वाचन, २०७९ 
ललितपुर ३दलउम्मेदवारमतदानराष्ट्रिय स्वतन्त्र पार्टीतोसिमा कार्की३१,१३६नेकपा एमालेअमृत खड्का१२,९६३नेपाल कम्युनिस्ट पार्टी (माओवादी केन्द्र)पम्फा भुषाल८,७६९नतिजातोसिमा कार्की निर्वाचितस्रोत: निर्वाचन आयोग

 सन्दर्भ सामग्रीहरू

श्रेणी:राष्ट्रिय स्वतन्त्र पार्टीका राजनीतिज्ञहरू
श्रेणी:नेपाली चिकित्सकहरू
श्रेणी:नेपालका सांसदहरू २०७९–२०८२
श्रेणी:नेपाल सरकारका महिला मन्त्रीहरू
श्रेणी:नेपाल सरकारका राज्य मन्त्रीहरू
श्रेणी:नेपाली अभिनेताहरू
श्रेणी:नेपाली अभिनेत्रीहरू
श्रेणी:नेपाली चलचित्र अभिनेत्रीहरू
श्रेणी:सन् १९९० मा जन्म